CELEX: 52005SC0147
Language: mt
Date: 2005-02-02 00:00:00
Title: Rakkomandazzjoni għal opinjoni tal-Kunsill skond l-Artikolu 9(3) tar-regolament tal-Kunsill (KE) Nru. 1466/97 tas-7 ta’ Lulju 1997 Dwar il-programm ta’ konverġenza aġġornat għall-Polonja, 2004-2007

Avviż Legali Importanti

|

52005SC0147

Rakkomandazzjoni għal opinjoni tal-Kunsill skond l-Artikolu 9(3) tar-regolament tal-Kunsill (KE) Nru. 1466/97 tas-7 ta’ Lulju 1997 Dwar il-programm ta’ konverġenza aġġornat għall-Polonja, 2004-2007  /* SEK/2005/0147 finali */  

	[pic] | KUMMISSJONI TAL-KOMUNITAJIET EWROPEJ |Brussel 2.2.2005SEG(2005) 147 finaliRakkomandazzjoni għalOPINJONI TAL-KUNSILLskond l-Artikolu 9(3) tar-Regolament tal-Kunsill (KE) Nru. 1466/97 tas-7 ta’ Lulju 1997 Dwar il-programm ta’ konverġenza aġġornat għall-Polonja, 2004-2007(preżentata mill-Kummissjoni)MEMORANDUM TA’ SPJEGAZZJONIIr-Regolament tal-Kunsill (KE) Nru. 1466/97 dwar it-tisħiħ tas-sorveljanza tas-sitwazzjonijiet finanzjarji tal-pajjiżi u s-sorveljanza u l-koordinazzjoni tal-politika ekonomika [1] jistipula li l-Istati Membri mhux parteċipi, jiġifieri dawk li ma adottawx il-munita waħda, iridu jippreżentaw il-programmi ta’ konverġenza lill-Kunsill u lill-Kummissjoni. Skond l-Artikolu 9 ta’ dan ir-Regolament, il-Kunsill irid jeżamina kull programm ta’ konverġenza abbażi tal-valutazzjonijiet imħejjija mill-Kummissjoni u l-Kumitat stabbilit bis-setgħa ta’ l-Artikolu 114 tat-Trattat (Il-Kumitat Ekonomiku u Finanzjarju). Fuq ir-rakkomandazzjoni tal-Kummissjoni, u b’konsultazzjoni mal-Kumitat Ekonomiku u Finanzjarju, il-Kunsill għandu jagħti l-opinjoni tiegħu, wara li jkun eżamina l-programm. Skond ir-Regolament, l-Istati Membri għandhom jippreżentaw l-aġġornamenti annwali tal-programmi ta’ konverġenza għal pajjiżhom, li jistgħu wkoll jiġu eżaminati mill-Kunsill skond dawn l-istess proċeduri.Għalkemm l-Istati Membri li ngħaqdu fl-UE fl-1 ta’ Mejju 2004 ma jipparteċipawx fil-munita waħda, huma obbligati jwettqu, sa meta jasal iż-żmien xieraq, il-kriterji tal-konverġenza, inlkuż dak tas-sostenibbiltà finanzjarja tal-gvern, sabiex jikkwalifikaw għall-adozzjoni ta’ l-ewro. Fid-dawl ta’ defiċit ġeneral tal-gvern ta’ 3.9% tal-PGD (Prodott Gross Domestiku) irreġistrat fl-2003, il-Kunsill iddeċieda, fil-5 ta’ Lulju 2004, li l-Polonja kellha defiċit eċċessiv u rrikmanda li dan id-defiċit eċċessiv jitranġa sa mhux aktar tard mill-2007 biex ikun jaqbel mal-programm ta’ konverġenza ta’ Mejju 2004. Partikularment, kien irrikmandat, li l-Polonja twettaq bil-qawwa l-miżuri maħsuba fil-programm ta’ konverġenza ta’ Mejju, b’mod partikulari dawk li jinstabu fl-hekk imsejjaħ Pjan Hausner. Ġie rrikmandat li tittieħed azzjoni effettiva dwar il-miżuri maħsuba biex tintlaħaq il-mira tad-defiċit għall-2005 sal-5 ta’ Novembru 2004 skond il-Patt ta’ Stabbiltà u Tkabbir Ekonomiku. Barra minn hekk, l-awtoritajiet Pollakki ġew mistiedna jallokaw dħul ieħor possibbli biex inaqqsu d-defiċit ġenerali tal-gvern u biex jiżguraw li r-rata tad-dejn ma tibqax tiżdied. Fil-Komunikazzjoni tagħha tat-22 ta’ Diċembru 2004, il-Kummissjoni kkonkludiet li l-gvern Pollakk kien ħa azzjoni effettiva dwar il-miżuri maħsuba biex tintlaħaq il-mira tad-defiċit għall-2005[2].L-Istati Membri li ngħaqdu fl-UE fl-1 ta’ Mejju 2004 kkommettew rwieħhom li jippreżentaw il-programmi ta’ konverġenza tagħhom sal-15 ta’ Mejju 2004, u l-ewwel aġġornament tal-programm sa tmiem l-2004. L-ewwel programm ta’ konverġenza tal-Polonja, li jkopri l-perjodu 2004-2007, ġie ppreżentat fis-17 ta’ Mejju 2004 u l-Kunsill għamel valutazzjoni tiegħu fil-5 ta’ Lulju 2004. Il-Polonja ppreżentat l-aġġornament tal-programm ta’ konverġenza tagħha fl-1 ta’ Diċembru 2004. Is-servizzi tal-Kummissjoni għamlu valutazzjoni teknika ta’ dan l-aġġornament, waqt li kkunsidraw ir-riżultati tat-tbassir ekonomiku tas-servizzi tal-Kummissjoni għall-ħarifa ta’ l-2004, u wara li kkunsidraw il-kodiċi tal-kondotta[3], il-metodoloġija – li fuqha sar qbil bejn kull parti –għall-istima tal-produzzjoni possibbli, ir-rakkomandazzjonijiet fil-linji wiesgħin ta’ gwida tal-politika ekonomika għall-perjodu 2003-2005 u l-prinċipji stabbiliti fil-Komunikazzjoni mill-Kummissjoni lill-Kunsill u l-Parlament Ewropew tas-27 ta’ Novembru 2002 dwar it-tisħiħ tal-koordinazzjoni tal-politika finanzjarja[4]. Din il-valutazzjoni jistħoqqilha li tiġi valutata kif ġej:-  Il-Polonja ppreżentat lill-Kummissjoni Ewropea il-programm aġġornat ta’ konverġenza li jkopri l-perjodu 2004-2007 fl-1 ta’ Diċembru 2004, wara li ġie approvat mill-Kunsill tal-Ministri fit-30 ta’ Novembru 2004. Id-dokument jinkorpora l-miżuri meħuda fil-baġit ta’ l-2005 u jirrikorri għall-programm tal-gvern “ Programm ta’ Razzjonalizzazzjoni u Tnaqqis tan-Nefqa Pubblika” (l-hekk imsejjaħ Pjan Hausner ) approvat f’Jannar 2004. Il-programm jikkonforma parzjalment mal-ħtiġiet tad-data tal-“kodiċi tal-kondotta dwar il-kontenut u l-format tal-programmi ta’ stabbiltà u konverġenza” u jimxi fuq l-istandards ESA95. Il-kwalità tad-data ESA95 dwar il-kompożizzjoni tad-dħul ġenerali u l-infiq tal-gvern ma hijiex totalment skond l-istandards statistiċi ESA95. Għal din ir-raġuni, il-Polonja hija mistiedna li tikkonforma ruħha mal-ħtiġiet tad-data.-  Il-qafas makroekonomiku ppreżentat fil-programm ibassar rata tnaqqis fir-rata ta’ -tkabbir reali tal-PGD minn 5.7% fl-2004 għal 5.0% u 4.8% fl-2005 u fl-2006, rispettivament, u li terġa’ titla’ għal 5.6% fl-2007. Matul il-perjodu tat-tbassir, it-tkabbir se jitmexxa mid-domanda fil-pajjiż, waqt li l-kontribut ta’ l-esportazzjoni netta huwa mistenni li jkun negattiv mill-2005 ’l quddiem. Ix-xenarju makroekonomiku sa l-2006 huwa plawżibbli u jersaq lejn dak imbassar mis-servizzi tal-Kummissjoni għall-ħarifa 2004, għalkemm dawn ta’ l-aħħar ibassru tkabbir li huwa sostanzjalment aktar baxx għall-2006. Għall-kuntrarju, it-tbassir tat-tkabbir għall-aħħar sena tal-programm jidher li huwa pjuttost għoli. L-aċċellerazzjoni proġettata għat-tkabbir tal-PGD fl-2007 tirrifletti l-fehmiet ottimisti dwar it-tkabbir kemm tal-produzzjoni possibbli kif ukoll tad-domanda fil-pajjiż. B’mod partikulari, il-programm jassumi tisħiħ fit-tkabbir possibbli minn 3.6% fl-2004 għal 4.7% fl-2007 (skond il-kalkoli tas-servizzi tal-Kummissjoni), bir-riżultat ta’ nuqqas fil-produzzjoni stmat għal aktar minn 2% fi tmiem il-perjodu tal-programm. Dan jissuġġerixxi wkoll li l-pressjoni fuq il-prezzijiet tista’ tkun aktar b’saħħitha milli mistenni fil-programm.-  Matul l-2004, l-inflazzjoni fil-Polonja baqgħet dejjem tikber mir-rati baxxi ħafna rreġistrati fl-2003, iżda dan l-aħħar il-pass naqas. It-tlugħ f’daqqa fir-rati ta’ l-inflazzjoni osservat bejn April u Awissu 2004 kien prinċiplament dovut għal fatturi temporanji (il-prezzijiet ta’ l-ikel u taż-żejt, iż-żidiet fit-taxxa marbuta mal-proċess ta’ adeżjoni), waqt li ż-żieda moderata fil-pagi u ż-żloti aktar b’saħħtu jgħinu biex itejbu l-prospetti tat-tnaqqis fir-rata ta’ l-inflazzjoni fl-2005. Iż-żloti żied fil-valur bil-kbir matul il-parti l-kbira ta’ l-2004, u żied 13% meta mqabbel ma’ l-ewro f’Diċembru 2003. F’termini effettivi, kemm nominali kif ukoll reali, iż-żloti żied fil-valur b’aktar minn 10% fl-2004 (paragun ma’ tmiem is-sena). Il-firxiet tar-rati effettivi bejn il-bonds ta’ referenza taż-żona ta’ l-ewro u dawk Pollakki twessgħu bejn nofs l-2003 u nofs l-2004 minħabba t-tħassib ta’ l-investituri dwar il-governanza ekonomika, imma reġgħu djiequ fl-aħħar xhur, għal 200 punt bażi fl-aħħar tas-sena. Ebda bidla ma tbassret għall-arranġamenti eżistenti tar-rati monetarji u tal-kambju, jiġifieri l-qafas dirett ta’ miri għar-rata ta’ l-inflazzjoni flimkien mar-rata tal-kambju libera.-  L-istrateġija finanzjarja li fuqha huwa bbażat il-programm aġġornat timmira biex tnaqqas id-defiċit ġenerali tal-gvern għal taħt 3% tal-PGD sa l-2007 u li żżomm ir-rata tad-dejn taħt 60% tal-PGD. L-aġġornament ibassar it-tnaqqis gradwali tad-defiċit għal 2.2% tal-PGD fl-2007 minn 5.4% tal-PGD fl-2004. Il-fondi miftuħa tal-pensjoni (huwa stmat li l-impatt annwali jkun ta’ 1.5% tal-PGD) huma kklassifikati fi ħdan is-settur ġenerali tal-gvern kif jippermetti l-perjodu ta’ tranżizzjonitranżizzjoni mogħti mill-Eurostat. Meta jitqies x’sar fil-programm preċedenti, id-differenza l-aktar sinifikanti hija ir-reviżjoni ‘l fuq tal-mira tad-defiċit generali tal-gvern fl-2007 għal 0.7 punti tal-persentaġġ tal-PGD, minkejja l-qawmien mill-ġdid imbassar għat-tkabbir ekonomiku It-tisħiħ fiskali jirriżulta mit-twettiq tal-ġabra komprensiva ta’ miżuri li jinsabu fil- Pjan Hauser , li, jekk jitwettqu fit-totalità tagħhom, ikollhom impatt totali stmat fuq is-sitwazzjoni finanzjarja ta’ 4.7% tal-PGD fuq il-perjodu 2005-2007 (rivedut ‘l isfel b-0.6 punti tal-persentaġġ meta mqabbel mal-programm preċedenti).-  It-tnaqqis fid-defiċit ġenerali bejn l-2004 u l-2007 huwa inqas ambizzjuż milli kien fil-programm ta’ konverġenza ta’ Mejju u huwa ta’ 3.2 minflok 4.2 punti tal-persentaġġ. Hemm ħafna riskji marbuta ma’ din l-istrateġija ta’ tisħiħ. Ir-riskju li l-miżuri maħsuba fil-Pjan Hausner, imsemmija fil-valutazzoni tal-programm ta’ Mejju 2004, jitwettqu b’mod inkomplet jew b’dewmien żejjed, diġa qiegħed iseħħ. Għad hemm inċertezza dwar it-twettiq tal-bqija tal-miżuri li diġa jinstabu fil-baġit għall-2005, imma li għad iridu li titieħed azzjoni leġislatttiva. Għalkemm il-Parlament warrab tnejn mill-miżuri importanti, il-miri għad-defiċit ma nbidlux. Madwar nofs il-miżuri mmirati biex jiżdied id-dħul u biex jiġu ffrankati l-ispejjeż imsemmija fl-aġġornament ma humiex speċifikati. Id-djun li jistgħu iseħħu għal xi raġuni mhix speċifikata jikkostitwixxu riskju addizzjonali għas-sostenibbiltà tal-finanzi pubbliċi. Jekk jintlaħqux il-miri tad-defiċit jiddependi mit-tkabbir qawwi mbassar għall-PGD matul il-perjodu tal-programm. Barra minn dan, l-iskema tal-pensjoni ffinanzjata tibqa’ tiġi rreġistrata fis-settur ġenerali tal-gvern. Bil-bidla fil-klassifikazzjoni fl-2007, iċ-ċifri tad-defiċit għal kull sena jiġu aġġustati ‘l fuq b’1.5 punti tal-persentaġġ. Fl-assenza ta’ miżuri addizzjonali għall-iffrankar tal-flus, it-twettiq tar-rakkomandazzjoni tal-Kunsill biex id-defiċit jinżel taħt 3% fl-aħħar sena tal-programm mhux żgurat, ibbażat fuq il-mira l-ġdida għad-defiċit ta’ 2.2% tal-PGD għall-2007. Abbażi ta’ l-istima tar-riskju, ir-riżultat finanzjarju jista’ jkun agħar milli mistenni.-  Ir-rata tad-dejn tal-gvern hija mbassra li tiżdied b’2.6 punti tal-persentaġġ kumulattivi bejn l-2004 u l-2006 biex tilħaq 48% tal-PGD sa tmiem l-2006, qabel ma taqa’ b’0.8 punti tal-persentaġġ fl-2007. It-tbassir tas-servizzi tal-Kummissjoni għall-ħarifa 2004 juri zvilupp tad-dejn anqas favorevoli. Il-kassifikazzjoni tal-fondi miftuħa tal-pensjonijiet barra s-settur ġenerali tal-gvern skond id-deċiżjoni tal-Eurostat twassal għal żieda fiċ-ċifri tad-dejn b’madwar medja ta’ 6 punti tal-persentaġġ kull sena matul il-perjodu 2005-2007. Din ir-rata tad-dejn b’hekk tibqa’ taħt ir-rata ta’ referenza 60% tal-PGD ukoll b’din il-bidla fil-klassifikazzjoni. It-tbassir għad-dejn għal 2004 ġie rivedut ‘l isfel bi 3 punti tal-persentaġġ meta mqabbel mal-programm ta’ Mejju, prinċipalment minħabba iż-żieda akbar milli mistennija fit-tkabbir tal-PGD mominali u fl-effetti tal-valutazzjoni tiegħu wara l-apprezzament taż-żloti. Matul il-bqija tal-perjodu tal-programm, it-titjib fil-bilanċi primarji u r-rata qawwija ta’ tkabbir nominali jagħmlu tajjeb għall-parti mill-impatt taż-żieda fid-dejn nett li jiġi mill-aġġustament taż-żieda fid-dejn mad-defiċit, li sa ċeru punt jirrifletti il-finanzjament minn qabel tal-fondi ta’ l-UE. It-tnaqqis ippjanat u l-bidla eventwali minn żieda għal tnaqqis fir-rata tad-dejn jiddependu mid-dħul imdaqqas mill-privatizzazzjoni. Id-djun li jistgħu iseħħu għal xi raġuni mhix speċifikata jikkostitwixxu riskju għall-proċess ippjanat għat-tnaqqis tad-dejn. L-istokk tal-garanziji tat-teżor laħaq 3.9% fit-tmiem ta’ l-2004 u mistenni li jiżdied fis-snin li ġejjin. Barra minn dan, id-dejn li għad irid jitħallas għas-sistema tas-saħħa qiegħed jikber u l-possibbiltà li jħallsu l-gvern qiegħda tiżdied.-  L-aġġornament jiddelinja biss fuq fuq il-miżuri maħsuba fil-Pjan Hausner biex jikkontrolla n-nefqa soċjali u jtejjeb l-immaniġġar tan-nefqa pubblika. Il-proċess ta’ aġġustament kif spjegat fil-programm jiddependi b’mod kruċjali mit-twettiq tar-riforma ppjanata tal-ħarsien soċjali. L-aġġornament jikkomplementa l-programm ta’ konverġenza ta’ Mejju, li fih ġew diskussi l-parti l-kbira tal-miżuri, bl-istimi ta’ l-impatt finanzjarju tal-miżuri . Minbarra dan l-impatt, dawn ir-riformi jwittu t-triq biex titnaqqas it-taxxa għolja fuq l-impjiegi, li xxekkel serjament il-ħolqien tax-xogħol u li tiskuraġġixxi l-parteċipazzjoni tal-ħaddiema fis-suq tax-xogħol. Jgħinu wkoll biex tiġi ffaċċjata l-isfida li jitnaqqas is-sehem relativament għoli ta’ l-infiq li huwa ddeterminat skond il-liġi. Minħabba r-riforma fil-finanzi pubbliċi u r-razzjonalizzazzjoni ta’ l-infiq, is-sehem ta’ l-infiq obbligatorju (li huwa ddeterminat skond il-liġi) huwa mistenni li jonqos minn 42.5% fl-2003 għal 39.3% fl-2007.-  In-nuqqas ta’ estimi finanzjarji għal wara l-2020 joħloq diffikultà kbira biex tiġi stmata s-sostenibbiltà fit-tul tal-finanzi pubbliċi Pollakki, minħabba li l-finanzjarju tas-settur ta’ l-anzjani probabbilment jinħass wara l-2020. Madankollu, abbażi tat-tagħrif disponibbli, ċerti riskji jridu jiġu kkunsidrati. Jibqgħu inċertezzi prinċipali dwar l-impatt finanzjarju tal-politika mmirata biex issaħħaħ ix-xejriet fuq medda twila ta’ żmien ta’ l-infiq u d-dħul.-  Waqt li l-istrateġija deskritta fil-qosor fil-programm tiddependi primarjament mill-impatt tar-riforma tal-pensjonijiet u t-tisħiħ baġitarju meħtieġ fil-perjodu medju, jeħtieġu li jitwettqu fil-futur il-miżuri addizzjonali ta’ riforma biex tiżdied il-kompetenza biex tlaħħaq mal-popolazzjoni li qiegħda tixjieħ. Għalhekk, it-twettiq b’suċċess tal-miżuri ppjanati, il-monitoraġġ strett tad-djun li jistgħu iseħħu għal xi raġuni mhix speċifikata u li għad ikunu jridu jitħallsu u t-twettiq determinat tat-tisħiħ finanzjarju ppjanat għal żmien daqsxejn twil għandhom jikkontribwixxu għal sostenibbiltà finanzjarja fit-tul.-  Kollox ma’ kollox, il-politiki ekonomiċi ddelinjati fl-aġġornament huma parzjalment konsistenti mal-linji-gwida wiesgħa għal-politika ekonomika speċifika għall-pajjiż fil-qasam tal-finanzi pubbliċi. Minn-naħa l-waħda, il-programm jaqbel mal-mira tat-tnaqqis tad-defiċit ġenerali tal-gvern kif irrikmandat mill-Kunsill u t-tnaqqis huwa bbażat fuq it-twettiq tal- Pjan Hausner . Minn-naħa l-oħra, il-programm ma joffirx miżuri konkreti biex titħares is-sostenibbiltà fit-tul tal-finanzi pubbliċi, u biex tiġi ffaċċjata l-kwistjoni tad-djun li jistga’ jkun hemm għal xi raġuni mhix speċifikata, u li dejjem telgħin.-  Fid-dawl ta’ din il-valutazzjoni u tar-rakkomandazzjonijiet magħmula mill-Kunsill skond l-Artikolu 104(7), ikun xieraq li l-Polonja ssaħħaħ l-aġġustament fiskali tagħha u tbaxxi l-mira tad-defiċit għall-2007. Biex tnaqqas id-defiċit għal taħt 3% tal-PGD fl-2007 b’mod kredibbli u sostenibbli, għandha tiżgura li l-miżuri strutturali fil- Pjan Hausner jitwettqu totalment u li jittieħdu miżuri addizzjonali għat-tisħiħ fiskali. Jekk ir-riskji marbuta mat-twettiq ta’ dawn il-miżuri jseħħu, għandhu jsir sforz akbar biex jitwettqu miżuri alternattivi. Barra minn hekk, Poland should be invited to undertake efforts to address the issue of the rising stock of contingent liabilitiesil-Polonja għandha tintalab biex twettaq sforzi biex tiffaċċja l-kwistjoni tal-livell ta’ obbligazzjonijiet li jistgħu jinqalgħu li qiegħed dejjem jiżdied.Abbażi ta’ din il-valutazzjoni, il-Kummissjoni adottat ir-rakkomandazzjoni mehmuża għall-Opinjoni tal-Kunsill dwar il-programm aġġornat ta’ konverġenza għall-Polonja u qiegħda tibgħatha lill-Kunsill.Rakkomandazzjoni għalOPINJONI TAL-KUNSILLskond l-Artikolu 9(3) tar-Regolament tal-Kunsill (KE) Nru. 1466/97 tas-7 ta’ Lulju 1997 Dwar il-programm ta’ konverġenza aġġornat għall-Polonja, 2004-2007IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru. 1466/97 tas-7 ta’ Lulju 1997 dwar it-tisħiħ tas-sorveljanza tas-sitwazzjoni finanzjarja u tas-sorveljanza u l-koordinazzjoni tal-politika ekonomika[5], u b’mod partikolari l-Artikolu 9(3) tiegħu,Wara li kkunsidra r-rakkomandazzjoni tal-Kummissjoni,Wara li kkonsulta l-Kumitat Ekonomiku u Finanzjarju,ESPRIMA DIN L-OPNJONI:1.  Fis-17 ta’ Frar 2005 il-Kunsill eżamina l-programm aġġornat ta’ konverġenza tal-Polonja, li jkopri l-perjodu 2004-2007. Il-programm jikkonforma parzjalment mal-ħtiġiet tad-data tal-“kodiċi tal-kondotta dwar il-kontenut u l-format tal-programmi ta’ stabbiltà u konverġenza”. Il-kwalità tad-data ESA95 dwar il-kompożizzjoni tad-dħul ġenerali u l-infiq tal-gvern ma hijiex totalment skond l-istandards statistiċi ESA95. Il-programm jiddevja wkoll mill-ħtiġiet tad-data fejn tidħol is-sostenibbiltà fit-tul tal-finanzi pubbliċi. Għal din ir-raġuni, il-Polonja hija mistiedna li tikkonforma ruħha mal-ħtiġiet tad-data.2.  Ix-xenarju makroekonomiku li fuqu huwa bbażat il-programm jaħseb għal tnaqqis fit-tkabbir reali tal-PGD minn 5.7%fl-2004 għal medja ta’ 4.9% fl-2005 u fl-2006, qabel ma jerġa’ jitla’ għal 5.6% fl-2007. Abbażi tat-tagħrif disponibbli, dan ix-xenarju jista’ jfisser tkabbir pjuttost favorevoli. Jekk it-tkabbir imbassar għall-2005 u l-2006 huwa plawżibbli, it-tbassir tat-tkabbir għall-aħħar sena tal-programm jidher pjuttost għoli . B’mod partikulari, l-aċċellerazzjoni pproġettata għat-tkabbir tal-PGD fl-2007 tirrifletti l-fehmiet ottimisti dwar it-tkabbir kemm tal-produzzjoni possibbli kif ukoll tad-domanda fil-pajjiż. Ir-rati ta’ l-inflazzjoni pproġettati fil-programm jidhru baxxi wisq.3.  Fil-5 ta’ Lulju 2004, il-Kunsill iddeċieda li l-Polonja kellha defiċit eċċessiv u rrikmanda li dan jitranġa sa’ l-2007. L-istrateġija finanzjarja li fuqha huwa bbażat il-programm aġġornat timmira biex tnaqqas id-defiċit ġenerali tal-gvern għal taħt it-3% tal-PGD sa l-2007 u li żżomm ir-rata tad-dejn taħt is-60% tal-PGD. L-aġġornament ibassar it-tnaqqis gradwali tad-defiċit għal 2.2% tal-PGD fl-2007 minn 5.4% tal-PGD fl-2004, inkluż bilanċ pożittiv tal-fondi miftuħa tal-pensjonijiet (impatt annwali stmat ta’ 1.5% tal-PGD). Meta jitqabbel ma’ dak li sar fil-programm preċedenti, id-differenza l-aktar sinifikanti hija r-reviżjoni ’l fuq tal-mira tad-defiċit ġenerali tal-gvern fl-2007 għal 0.7 punti tal-persentaġġ tal-PGD, minkejja l-irkupru mbassar għat-tkabbir ekonomiku.4.  It-tisħiħ fiskali matul il-perjodu 2005-2007 jirriżulta mit-twettiq tal-ġabra komprensiva ta’ miżuri li jinsabu fil-Pjan Hauser, li, jekk jitwettqu fit-totalità tagħhom, ikollhom impatt totali fuq is-sitwazzjoni finanzjarja stmat għal 4.7% tal-PGD (rivedut ’l isfel b-0.6 punti tal-persentaġġ meta mqabbel mal-programm preċedenti). Fl-istess ħin, qiegħed jitwettaq programm sinifkanti ta’ investiment pubbliku, li jgħolli l-investiment pubbliku min 3.4% tal-PGD fl-2003 għal medja ta’ 4.1% matul is-snin tal-programm meta mqabbel mal-medja fl-UE ta’ 2.4% tal-PGD fl-2004.5.  Jeżistu riskji ċari li r-riżultat finanzjarju jista’ jkun agħar milli mistenni. Ir-riskju li l-miżuri maħsuba fil-Pjan Hausner, imsemmija fil-valutazzoni tal-programm ta’ Mejju 2004, jitwettqu b’mod inkomplet jew b’dewmien żejjed, diġà qiegħed iseħħ. Għad hemm inċertezza dwar it-twettiq tal-bqija tal-miżuri li diġà jinstabu fil-baġit għall-2005, imma li għad iridu li titieħed azzjoni leġislatttiva. Għalkemm il-Parlament warrab tnejn mill-miżuri importanti, il-miri tad-defiċit ma nbidlux. Madwar nofs il-miżuri mmirati biex jiżdied id-dħul u biex jiġu ffrankati l-ispejjeż imsemmija fl-aġġornament ma humiex speċifikati. Id-djun li jistgħu iseħħu għal xi raġuni mhix speċifikata jikkostitwixxu riskju addizzjonali għas-sostenibbiltà tal-finanzi pubbliċi. Jekk jintlaħqux il-miri tad-defiċit jiddependi mit-tkabbir qawwi mbassar għall-PGD matul il-perjodu tal-programm. Barra minn dan, l-iskema tal-pensjoni ffinanzjata tibqa’ tiġi rreġistrata fis-settur ġenerali tal-gvern kif jippermetti l-perjodu ta’ tranżizzjoni mogħti mill-Eurostat. Bil-bidla fil-klassifikazzjoni, iċ-ċifri tad-defiċit għal kull sena jiġu aġġustati ’l fuq b’1.5 punti tal-persentaġġ. Għalhekk, fin-nuqqas ta’ miżuri addizzjonali għall-iffrankar tal-flus, it-twettiq tar-rakkomandazzjoni tal-Kunsill biex id-defiċit jinżel taħt 3% fl-aħħar sena tal-programm mhux żgurat, ibbażat fuq il-mira l-ġdida għad-defiċit ta’ 2.2% tal-PGD għall-2007.6.  Fid-dawl ta’ din l-istima tar-riskji, ma jidhirx li l-pożizzjoni finanzjarja meħuda sejra tkun suffiċjenti biex id-defiċit jitnaqqas għal taħt 3% tal-PGD sa’ l-2007, u jistgħu jenħtieġu miżuri addizzjonali għal dawk fil-Pjan Hausner kif inhuma spjegati fil-programm aġġornat.7.  Ir-rata tad-dejn hija stmata li laħqet il-45.9% tal-PGD fl-2004, taħt ir-rata ta’ 60% li hija r-rata ta’ referenza tat-Trattat. Il-programm ibassar li r-rata tad-dejn tiżdied b’1.8 punti tal-persentaġġ kumulattivi matul il-perjodu 2004-2007, u din iż-żieda tieqaf biss fl-aħħar sena tal-programm.8.  In-nuqqas ta’ estimi finanzjarji għal wara l-2020 joħloq diffikultà kbira biex tiġi stmata s-sostenibbiltà fit-tul tal-finanzi pubbliċi Pollakki, minħabba li l-impatt finanzjarju tas-settur ta’ l-anzjani probabbilment jinħass wara l-2020. Madankollu, abbażi tat-tagħrif disponibbli, ċerti riskji jridu jiġu kkunsidrati. Jibqgħu l-inċertezzi prinċipali dwar l-impatt finanzjarju tal-politika mmirata biex jissaħħu x-xejriet fit-tul ta’ l-infiq u d-dħul. Waqt li l-istrateġija deskritta fil-qosor fil-programm tiddependi primarjament mill-impatt tar-riforma tal-pensjonijiet u t-tisħiħ baġitarju meħtieġ fuq medda medja ta’ żmien, jeħtieġu li jitwettqu fil-futur il-miżuri addizzjonali ta’ riforma biex tiżdied il-kompetenza biex tlaħħaq mal-popolazzjoni li qiegħda tixjieħ. Għalhekk, it-twettiq b’suċċess tal-miżuri ppjanati, il-monitoraġġ strett tad-djun li jista’ jkun hemm għal xi raġuni mhix speċifikata u li għad ikunu jridu jitħallsu u t-twettiq determinat tat-tisħiħ finanzjarju ppjanat fil-perjodu medju għandhom jikkontribwixxu għal sostenibbiltà finanzjarja fit-tul.9.  B’mod ġenerali, il-politika ekonomika ddelinjata fl-aġġornament hija parzjalment konsistenti mal-linji-gwida wiesgħin għal-politika ekonomika speċifika għall-pajjiż fil-qasam tal-finanzi pubbliċi. Min-naħa l-waħda, il-programm jaqbel mal-mira tat-tnaqqis tad-defiċit ġenerali tal-gvern kif irrikmandat mill-Kunsill u t-tnaqqis huwa bbażat fuq it-twettiq tal-Pjan Hausner. Min-naħa l-oħra, il-programm ma joffirx miżuri konkreti biex titħares is-sostenibbiltà tal-finanzi pubbliċi fuq medda twila ta’ żmien, u biex tiġi ffaċċjata b’mod speċifiku l-kwistjoni tal-livell ta’ obbligazzjonijiet li jistgħu jinqalgħu li qiegħed dejjem jiżdied.* * *Fid-dawl ta’ din il-valutazzjoni u tar-rakkomandazzjoni tal-Kunsill skond l-Artikolu 104(7), il-Kunsill huwa ta’ l-opinjoni li l-Polonja għandha:(i) issaħħaħ l-aġġustament fiskali u tbaxxi l-mira tad-defiċit għall-2007;10.  tiżgura t-twettiq sħiħ tal-miżuri strutturali li jinsabu fil- Pjan Hausner u tagħmel sforzi akbar biex twettaq miżuri alternattivi jekk ikollhom iseħħu r-riskji tat-twettiq; u(iii) tindirizza l-kwistjoni tal-livell ta’ obbligazzjonijiet li jistgħu jinqalgħu li qiegħed dejjem jiżdied.Tabella: Paragun tat-tbassir prinċipali makroekonomiku u finanzjarju.2004 | 2005 | 2006 | 2007 |PGD reali (bidla %) | CP Diċ 2004 | 5.7 | 5.0 | 4.8 | 5.6 |COM Ott 2004 | 5.8 | 4.9 | 4.5 | mhux disponibbli |CP Mejju 2004 | 5.0 | 5.0 | 5.6 | 5.6 |Inflazzjoni (HICP) (%) | CP Diċ 2004 | 3.5 | 3.0 | 2.7 | 2.5 |COM Ott 2004 | 3.5 | 3.3 | 3.0 | mhux disponibbli |CP Mejju 2004 | 2.2 | 2.8 | <3 | <3 |Bilanċ ġenerali tal-gvern (% tal-PGD) | CP Diċ 2004 | -5.4 | -3.9 | -3.2 | -2.2 |COM Ott 2004 | -5.6 | -4.1 | -3.1 | mhux disponibbli |CP Mejju 2004 | -5.7 | -4.2 | -3.3 | -1.5 |Bilanċ primarju (% tal-PGD) | CP Diċ 2004 | -2.6 | -1.3 | -0.5 | 0.4 |COM Ott 2004 | -2.5 | -1.0 | -0.0 | mhux disponibbli |CP Mejju 2004 | -2.8 | -1.1 | -0.3 | 1.3 |Dejn gross tal-gvern (% tal-PGD) | CP Diċ 2004 | 45.9 | 47.6 | 48.0 | 47.3 |COM Ott 2004 | 47.7 | 49.8 | 49.3 | mhux disponibbli |CP Mejju 2004 | 49.0 | 51.9 | 52.7 | 52.3 |Sorsi: Programm ta’ Konverġenza (CP);Tbassir tas-Servizzi tal-Kummissjoni għall-ħarifa 2004 (COM). |[1] ĠU L 209, 2.8.1997. Id-dokumenti kollha li ssir referenza għalihom f’dan it-test jinstabu fuq din il-websajt: http://europa.eu.int/comm/economy_finance/about/activities/sgp/main_en.htm.[2] SEC(2004) 1630, 22.12.2004.[3] Opinjoni Riveduta tal-Kumitat Ekonomiku u Finanzjarju dwar il-kontenut u l-format tal-programmi ta’ konverġenza u stabbiltà, id-dokument EFC/ECFIN/404/01 – REV 1 tas-27.6.2001, iffirmat mill-Kunsill ta’ l-ECOFIN fl- 10.7.2001.[4] COM(2002) 668, 27.11.2002.[5] ĠU L 209, 2.8.1997. Id-dokumenti kollha li hemm referenza għalihom f’dan it-test jinstabu fuq din il-websajt: http://europa.eu.int/comm/economy_finance/about/activities/sgp/main_en.htm.